*Proiect*

**GUVERNUL REPUBLICII MOLDOVA**

**HOT Ă R Â R E nr. \_\_\_\_**

**din 2022**

**Chișinău**

pentru aprobarea Regulamentului privind acordarea suportului financiar

pentru acciza la motorina procurată și utilizată

pentru prelucrarea producției vegetale

1. În temeiul art. 36 alin. (1) lit. a) din Legea finanţelor publice şi responsabilităţii bugetar-fiscale nr.181/2014 (Monitorul Oficial al Republicii Moldova, 2014, nr. 223-230, art.519), cu modificările ulterioare și în conformitate cu pct.7 din Regulamentul privind gestionarea fondurilor de urgență ale Guvernului, aprobat prin Hotărârea Guvernului nr. 862/2015 (Monitorul Oficial al Republicii Moldova, 2015, nr. 347-360, art. 967), cu modificările ulterioare, Guvernul HOTĂRĂȘTE:
2. Se aprobă Regulamentul privind acordarea suportului financiar pentru acciza la motorina procurată și utilizată pentru prelucrarea producției vegetale (se anexează).
3. Ministerul Finanțelor va aloca Ministerului Agriculturii și Industriei Alimentare din Fondul de rezervă al Guvernului, suma de 44 milioane lei în vederea acordării suportului financiar pentru acciza la motorina procurată și utilizată pentru prelucrarea producției vegetale.
4. Agenția de Intervenție și Plăți pentru Agricultură, va repartiza mijloacele financiare conform prevederilor Regulamentului aprobat conform pct. 1 din hotărâre.
5. În caz de nevalorificare a financiare planificate pentru acordarea suportului financiar pentru acciza la motorina procurată și utilizată pentru prelucrarea producției vegetale, acestea vor fi restituite în Fondul de rezervă al Guvernului.
6. Controlul asupra executării prezentei hotărâri se pune în sarcina Ministerului Agriculturii și Industriei Alimentare.
7. Prezenta hotărâre intră în vigoare la data publicării în Monitorul Oficial al Republicii Moldova.

**PRIM-MINISTRU Natalia GAVRILIȚA**

**Contrasemnează:**

Ministrul finanțelor Dumitru Budianschi

Ministrul agriculturii

și industriei alimentare Vladimir Bolea

Aprobat

prin Hotărârea Guvernului nr. \_\_\_\_/2022

REGULAMENT

privind acordarea suportului financiar pentru acciza la motorina procurată și utilizată pentru prelucrarea producției vegetale

Capitolul I

DISPOZIȚII GENERALE

1. Regulamentul privind acordarea suportului financiar pentru acciza la motorina procurată și utilizată pentru prelucrarea producției vegetale (în continuare – *Regulament*) stabilește modul de acordare a suportului financiar întreprinderilor care desfășoară activități de prelucrare a producției vegetale, în perioada septembrie 2022 - martie 2023, conform codului din Clasificatorul Activităților din Economia Moldovei (în continuare – *CAEM-2*):
2. C 10.3: Prelucrarea și conservarea fructelor și legumelor;
3. Suportul financiar se acordă în cuantum de 100%, în conformitate cu cotele accizelor stabilite de Codul Fiscal al Republicii Moldova nr. 1163/1997, inclusiv:
4. 2980 lei per tonă la motorină pentru anul 2022;
5. 3248 lei per tonă la motorină pentru anul 2023.

 3. În sensul prezentului Regulament se utilizează următoarele noțiuni:

1) *solicitant* – întreprindere/entitate care a procurat și utilizat motorina în activitățile de prelucrare și conservare a fructelor și legumelor și care a depus cerere de acordare a suportului financiar;

2) *suport financiar* – sumă fixă acordată per tonă la motorina procurată și utilizată de întreprinderile/entitățile care desfășoară activități conform codului CAEM-2, menționate la pct.1 și cotele accizelor stabilite la pct.2.

4. Înfăptuirea activității administrative în procesul de examinare a cererilor de acordare a suportului financiar pentru acciza la motorina procurată și utilizată pentru prelucrarea producției vegetale se efectuează în conformitate cu prevederile Codului administrativ al Republicii Moldova nr. 116/2018.

Capitolul II

MODUL DE CALCULARE A SUPORTULUI FINANCIAR

 5. Calcularea suportului financiar acordat per solicitant pentru acciza la motorina procurată și utilizată pentru prelucrarea producției vegetale, se efectuează de către Agenţia de Intervenție și Plăți pentru Agricultură după următoarea formulă:

SFA = Cpm x Cd x Ca

Unde:

*SFA* – suport financiar acordat;

*Cpm* – cantitatea procurată de motorină conform facturii

*Cd* – coeficientul de densitate medie la motorină este egal cu 0,845 kg/l

*Ca* – cota accizei stabilite, menționate la pct. 2.

6. Pentru a fi eligibili acordării suportului financiar pentru acciza la motorina procurată și utilizată pentru prelucrarea producției vegetale, solicitanții trebuie să întrunească următoarele criterii de eligibilitate:

1) să fie înregistrați în modul stabilit, nu mai târziu de data depunerii cererii de acordare a suportului financiar;

2) motorina să fie procurată și utilizată pentru desfășurarea activităților prevăzute de codul CAEM-2, menționate la pct. 1 din prezentul Regulament.

**Capitolul III**

**MODUL DE ACORDARE A SUPORTULUI FINANCIAR PENTRU ACCIZA LA MOTORINĂ**

1. Dosarele de acordare a suportului financiar, împreună cu documentele în original și copiile acestora se depun de către solicitanți la subdiviziunile teritoriale ale Agenției de Intervenție și Plăți pentru Agricultură.
2. Dosarele de acordare a suportului financiar se depun în perioada 1 februarie 2023 – 14 aprilie 2023.
3. Solicitantul poate depune cel mult 2 dosare de acordare a suportului financiar, care confirmă perioada de procurare a motorinei și cantitatea procurată de motorină utilizată pentru prelucrarea producției vegetale, după cum urmează:
4. pentru motorina achiziționată în perioada 01 septembrie 2022 – 31 decembrie 2022;
5. pentru motorina achiziționată în perioada 01 ianuarie 2022 - 31 martie 2023,

**10.** În perioada stabilită pentru depunerea dosarelor, conform pct. 8, solicitantul va depune dosare separate pentru acordarea sprijinului financiar în conformitate cu perioadele de procurare a motorinei, conform pct. 9.

**11**. Dosarul de acordare a suportului financiar pentru acciza la motorina procurată și utilizată pentru prelucrarea producției vegetale va conține următoarele documente obligatorii:

1)  cererea pentru acordarea suportului financiar pentru acciza la motorina procurată și utilizată pentru prelucrarea producției vegetale, conform modelului din *anexa nr. 1*;

2) declarația pe propria răspundere privind completitudinea dosarului de acordare a suportului financiar, conform modelului din *anexa nr. 2*;

3)  copia certificatului de înregistrare a întreprinderii/entității;

4) extrasul din Registrul de stat al persoanelor juridice și al întreprinzătorilor individuali;

5) copia facturilor fiscale privind procurarea motorinei;

6) datele contabile privind consumul de facto a motorinei în procesul de producere;

7) avizul de expertiză eliberat de organismul de expertiză în domeniul securității industriale;

8) certificatul de expertiză pentru instalațiile tehnice și sisteme tehnologice;

9) documentația tehnică a instalației/echipamentului;

10) copia certificatului privind atribuirea codului IBAN, eliberat de banca comercială.

**12.** Dosarul de acordare a suportului financiar pentru acciza la motorina procurată și utilizată pentru prelucrarea producției vegetale se depune de către solicitant (administrator) sau de către reprezentantul împuternicit al acestuia.

**13.** Dosarul se depune șnuruit, sigilat și numerotat, astfel încât să nu permită detașarea și/sau înlocuirea documentelor, precum și semnat pe fiecare pagină de către solicitant. Documentele prezentate în copii trebuie să conțină mențiunea „*corespunde originalului*” și semnătura solicitantului. La depunerea dosarului de acordare a suportului financiar pentru acciza la motorina procurată și utilizată pentru prelucrarea producției vegetale, solicitantul primește confirmarea care atestă recepționarea dosarului de către subdiviziunea teritorială a Agenției de Intervenție și Plăți pentru Agricultură.

**14.** Dacă se constată că dosarul de acordare a suportului financiar pentru acciza la motorina procurată și utilizată pentru prelucrarea producției vegetale nu este complet, reprezentantul subdiviziunii teritoriale a Agenției de Intervenție și Plăți pentru Agricultură propune solicitantului să prezinte actele lipsă şi stabilește un termen rezonabil în acest sens. Odată cu stabilirea termenului, solicitantul va fi informat despre sancțiunea neprezentării actelor în termenul stabilit.

**15.**  În cazul în care solicitantul nu prezintă actele solicitate în termenele rezonabile stabilite şi nu există temeiuri de suspendare a procedurii sau de repunere în termen, Agenția de Intervenție și Plăți pentru Agricultură emite o decizie prin care constată renunțarea tacită la procedură.

**16.** Subdiviziunile teritoriale ale Agenției de Intervenție și Plăți pentru Agricultură, în termen de 10 zile lucrătoare de la data depunerii dosarului:

1) asigură introducerea dosarelor de acordare a suportului financiar pentru acciza la motorina procurată și utilizată pentru prelucrarea producției vegetale în Sistemul informațional automatizat „Evidența solicitanților și beneficiarilor de subvenții” în ordinea depunerii acestora;

2) examinează și verifică autenticitatea documentelor prezentate și corespunderea acestora cu documentele originale;

3) asigură transmiterea dosarelor de acordare a suportului financiar pentru acciza la motorina procurată și utilizată pentru prelucrarea producției vegetale către Agenția de Intervenție și Plăți pentru Agricultură.

**17.** Subdiviziunile din cadrul aparatului central al Agenției de Intervenție și Plăți pentru Agricultură,  în ordinea introducerii cererilor în Sistemul informațional automatizat „Evidența solicitanților și beneficiarilor de subvenții”, efectuează:

1) verificarea corectitudinii și completitudinii datelor din dosar;

2) calculul suportului financiar;

3) autorizarea spre plată a cererilor pentru acordarea suportului financiar care întrunesc criteriile de eligibilitate.

**18.** Deciziile de respingere a cererilor pentru acordarea suportului financiar sau de constatare a renunțării tacite la procedură pot fi contestate în conformitate cu prevederile Codului administrativ al Republicii Moldova nr. 116/2018.

**19.** Dosarul de acordare a suportului financiar pentru acciza la motorina procurată și utilizată pentru prelucrarea producției vegetale se păstrează în arhiva Agenției de Intervenție și Plăți pentru Agricultură timp de 3 ani.

**Capitolul IV**

**RESPONSABILITĂȚI ȘI SANCȚIUNI**

**20.** Responsabili de corectitudinea și veridicitatea datelor prezentate pentru acordarea suportului financiar sunt solicitanții, iar de corectitudinea repartizării sprijinului financiar către solicitanți – Agenția de Intervenție și Plăți pentru Agricultură.

**21.** În cazul în care unul dintre funcționarii autorităților menționate în prezentul Regulament este în conflict de interese în procesul de luare de deciziilor, acesta urmează să declare conflictul de interese și să se abțină de la aprobarea deciziei, conform prevederilor Legii nr. 133/2016 privind declararea averii și a intereselor personale.

**22.** Încălcarea prevederilor prezentului Regulament, care poate duce la acordarea suportului financiar neîntemeiat, atrage după sine răspunderea conform legislației.

**23.** Întreprinderile/entitățile care au beneficiat de acordarea suportului financiar sunt obligate să restituie sprijinul financiar în cazul în care s-a constatat că nu au respectat prevederile prezentului Regulament.

Anexa nr. 1

la Regulamentul privind acordarea suportului financiar

pentru acciza la motorina procurată și utilizată

pentru prelucrarea producției vegetale

**CERERE**

Prin prezenta, întreprinderea\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 *(denumirea întreprinderii)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

*(seria, numărul și data eliberării certificatului de înregistrare)*

numărul de identificare de stat/codul fiscal (IDNO/IDNP)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

adresa juridică/domiciliul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reprezentat de către dl/dna \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, în calitate de administrator/conducător □, reprezentant legal □ *(se bifează în pătratul respectiv)*, solicit acordarea suportului financiar, exprimat în sumă fixă acordată per tonă la motorina procurată și utilizată pentru prelucrarea producției vegetale și transferată pe contul bancar nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ în monedă națională, deservit de Banca Comercială\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_adresa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, codul băncii\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

La cerere se anexează:

1. declarația pe propria răspundere privind completitudinea dosarului de acordare a suportului financiar și veridicitatea informației din documentele prezentate, conform modelului din anexa nr. 2;
2. copia certificatului de înregistrare a întreprinderii/entității;
3. extrasul din Registrul de stat al persoanelor juridice și al întreprinzătorilor individuali
4. copia facturilor fiscale privind procurarea motorinei, pentru perioadele menționate la pct.9;
5. datele contabile privind consumul de facto a motorinei în procesul de producere;
6. avizul de expertiză eliberat de organismul de expertiză în domeniul securității industriale;
7. certificatul de expertiză pentru instalațiile tehnice și sisteme tehnologice;
8. documentația tehnică a instalației/echipamentului;
9. copia certificatului privind atribuirea codului IBAN, eliberat de banca comercială.

|  |  |  |
| --- | --- | --- |
| \_\_\_ \_\_\_\_\_\_2023  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(denumirea întreprinderii)* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(numele și prenumele administratorului/* *reprezentantul legal)* | \_\_\_\_\_\_\_\_\_\_\_\_\_\_; *(semnătura)* |

Anexa nr. 2

la Regulamentul privind acordarea suportului financiar

pentru acciza la motorina procurată și utilizată

pentru prelucrarea producției vegetale

**DECLARAȚIE**

**pe propria răspundere**

Prin prezenta, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reprezentată de

*(denumirea întreprinderii)*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(numele, prenumele administratorului, conducătorului, reprezentantului legal)*

cunoscând prevederile legislației penale în vigoare cu privire la falsul în declarații și condițiile Regulamentului privind acordarea suportului financiar pentru acciza la motorina procurată și utilizată pentru prelucrarea producției vegetale, declar pe propria răspundere că:

1) toată informația din cererea pentru acordarea suportului financiar pentru acciza la motorina procurată și utilizată pentru prelucrarea producției vegetale și din documentele anexate este corectă/veridică și mă angajez să respect condițiile cerute în conformitate cu actele normative/legislative referitoare la acordarea suportului financiar și să anexez la cerere documentele justificative solicitate;

2) îmi dau acordul privind accesarea datelor cu caracter personal de către subiecții implicați în procedura de recepționare, verificare și autorizare spre plată a suportului financiar solicitat;

3) în cazul în care nu respect oricare din condițiile și criteriile prevăzute de Regulamentul privind acordarea suportului financiar pentru acciza la motorina procurată și utilizată pentru prelucrarea producției vegetale, dosarul de acordare a suportului financiar va fi considerat neeligibil;

4) în cazul în care voi prezenta date neveridice în dosar, mă oblig să returnez suportul financiar în modul stabilit.

|  |  |  |
| --- | --- | --- |
| \_\_\_ \_\_\_\_\_\_\_2023  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*(denumirea întreprinderii)*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(numele și prenumele conducătorului)* |  \_\_\_\_\_\_\_\_\_\_\_\_\_\_\_ *(semnătura)* |